Lubano šlapynių gamtos draustinis

Lubano šlapynių gamtos draustinis () – saugoma gamtos teritorija Latvijoje, Balvų, Gulbenės, Maduonos ir Rėzeknės savivaldybėse. Įkurtas 2009 m., sujungus 12 atskirų draustinių bei pridėjus Lubano ežero ir jo pakrančių teritorijas. Plotas 51 344 ha (kitais duomenimis – 51 632 ha).Lubāna mitrājs, Dabas aizsardzības pārvalde. Nuoroda tikrinta 2020-10-31.Akceptēti dabas lieguma „Lubāna mitrājs” individuālie aizsardzības un izmantošanas noteikumi , Vides aizsardzības un reģionālās attīstības ministrija, 2009-02-10. Nuoroda tikrinta 2020-10-31. Draustinis apima didžiausią Latvijoje Lubano šlapynių kompleksą, kuris 2003 m. įtrauktas į Ramsaro konvencijos tarptautinės svarbos šlapynių sąrašą.The List of Wetlands of International Importance, The Ramsar ConvetionSecretariat, p. 29., 2020-10-21. Nuoroda tikrinta 2020-10-31.

Draustinyje saugomi užliejamų pievų, aukštapelkių, pelkinių miškų, vakarų taigos, pelkėtų lapuočių miškų, miškapievių ir kiti biotopai, suskaičiuotos 224 paukščių rūšys, iš kurių 185 – perinčios. Lubano ežeras ir gretimi žuvininkystės tvenkiniai – viena svarbiausių migruojančių paukščių poilsio ir maitinimosi vietų šalyje ir viena iš penkių geriausių perėjimo vietų 29 saugomoms paukščių rūšims – mažajam ereliui rėksniui, paprastajam jūriniam ereliui, gulbei giesmininkei, griežlei, stulgiui, ereliui žuvininkui ir kitoms. Baltaskruostei žuvėdrai, kūdriniam tilvikui, juodakakliam kragui ir terekijai – tai vienintelė perėjimo vieta šalyje.Lubāna ezers, Nacionālā enciklopēdija. Nuoroda tikrinta 2020-10-31.

Draustinio teritorijoje yra valstybės saugomų archeologinių paminklų – neolito ir ankstyvojo bronzos amžiaus gyvenviečių.

 Šaltiniai 

Kategorija:Latvijos saugomos teritorijos